**Kitöltési Útmutató**

**magánfőzésre szolgáló desztillálóberendezés tulajdonjogának megszerzéséről, valamint a bejelentett adatokban történt változásról nyomtatványhoz**

Az önkormányzati adóhatóság felé benyújtandó bejelentési kötelezettség a jövedéki adóról szóló 2016. évi LXVIII. törvény (továbbiakban: Jöt.) egyes rendelkezéseiben található.

**Magánfőzésnek továbbra is a párlatnak a magánfőző lakóhelyén vagy gyümölcsöse helyén használható, legfeljebb 100 liter űrtartalmú, párlat-előállítás céljára kialakított desztillálóberendezésen a magánfőző által végzett előállítása minősül, évente legfeljebb 50 liter mennyiségig.**

**2015. évtől** a magánfőző desztillálóberendezésének bejelentésével kapcsolatban és a magánfőzésnél a bejelentkezéssel és ellenőrzéssel kapcsolatos eljárásban a lakóhely szerinti önkormányzati adóhatóság - jászladányi lakosok esetében, Jászladány Nagyközség Polgármesteri Hivatal adócsoportja - jár el.

Magánfőzőnek az a 18. életévét betöltött gyümölcstermesztő személy minősül, aki saját tulajdonú gyümölccsel, gyümölcsből származó alapanyaggal és párlat készítésére alkalmas, saját tulajdonú desztillálóberendezéssel rendelkezik.

A magánfőző a desztillálóberendezés feletti **tulajdonszerzést az azt követő 15 napon** belül köteles bejelenteni a lakóhelye szerinti önkormányzati adóhatósághoz.

A bejelentés 1-2. pontjában meg kell adni a magánfőző nevét, születési helyét, idejét, anyja nevét, adóazonosító jelét, lakcímét, a desztillálóberendezés feletti tulajdonszerzés időpontját, a desztillálóberendezés űrtartalmát és tárolásának, használatának helyét, ha az eltér a magánfőző lakcímétől, a tárolás, használat helyrajzi számát.

A bejelentés 3. pontját kell kitölteni, ha a bejelentett adatokban változás történt.

Ha a desztillálóberendezés több személy közös tulajdonát képezi, a bejelentés 4. pontjában kell a tulajdonostársak nevét, adóazonosító jelét, lakcímét megadni.

A bejelentés aláírás nélkül érvénytelen!